kardosdrur/scandi-wiki huggingface dataset:
Prins Andrew af Storbritannien

Prins Andrew, Hertug af York (Andrew Albert Christian Edward, født 19. februar 1960) er søn af Elizabeth II og Prins Philip, og er nr. 3 i børneflokken på fire. 

Prins Andrew begyndte i den britiske flåde, Royal Navy, i 1979 og tjente der i 22 år. Under Falklandskrigen i 1982 gjorde han tjeneste om bord på hangarskibet HMS Invincible som helikopterpilot.

Beskyldninger om seksuelt misbrug 
I 2021 blev han sagsøgt af Virginia Giuffre i i en sag om seksuelt misbrug. Sagen har forbindelse til den skandaleramte afdøde rigmand Jeffrey Epstein. Giuffre, hævder, at prinsen begik seksuelt overgreb mod hende i 2001, da hun var 17 år. Overgrebene skal være sket i Epsteins hus i New York og på hans private ø i Caribien. Prins Andrew var på det tidspunkt i den amerikanske rigmands omgangskreds. Andrew sagde i 2019 til BBC i et meget omtalt interview, at han ikke kunne huske, at han nogensinde skulle have mødt Virginia Giuffre. Som følge af sagen er han blevet frataget sine officielle forpligtelser i kongehuset. Fra januar 2022 er han ligeledes blevet frataget sine militære titler og protektorroller.

I februar 2022 indgik Virginia Giuffre og Prins Andrew et forlig i sagen, hvorfor ingen af de fremførte forhold vil blive bragt for en domstol.

Ægteskab og børn 
Han har været gift med Sarah Ferguson kaldet Fergie, fra 1986 til 1996. Sammen fik de døtrene Béatrice og Eugenie.

Titler og prædikater
 1960–1986: Hans Kongelige Højhed Prins Andrew
 1986–nu: Hans Kongelige Højhed Hertugen af York

Efter d. 13. januar 2022 er det oplyst, at Prins Andrew ikke længere vil anvende tiltalen Hans Kongelige Højhed offentligt.

Anetavle

Referencer

Eksterne henvisninger 

Prinser fra Storbritannien
Hertuger af York
Det Britiske Kongehus
Prins Edward af Storbritannien

Prins Edward, Hertug af Edinburgh (Edward Anthony Richard Louis; født 10. marts 1964) er en britisk prins, der er søn af Dronning Elizabeth 2. af Storbritannien og Prins Philip, Hertug af Edinburgh.

Ægteskab 
Han blev d. 6. januar 1999 forlovet med Sophie Rhys-Jones (født i Oxford 20. januar 1965). Parret blev gift i St. George's Chapel, Windsor Slot, den 19. juni 1999.

Børn 
Sammen har de datteren Dame Louise Mountbatten-Windsor (født 8. november 2003) og sønnen James, Jarlen af Wessex (født 17. december 2007).

Titel 

 1964–1999: Hans Kongelige Højhed Prins Edward
 1999–2023: Hans Kongelige Højhed Jarlen af Wessex
 2023–nu: Hans Kongelige Højhed Hertugen af Edinburgh

Anetavle

Eksterne henvisninger 

Prinser fra Storbritannien
Hertuger af Edinburgh
Det Britiske Kongehus
Qari Yousef Ahmadi

Qari Yousef Ahmadi er hovedtalsmand for Talebanmilitsen i Afghanistan, men er ifølge Afghanistans indenrigsministerium blevet anholdt i landsbyen Sufiyan i Helmand-provinsen. Qari Yousef Ahmadi var den person som journalister først ringede til for at få kommentarer om vold og bortførelser i Afghanistan.

Han tog ansvar for bombningen af Bagram luftbasen i Afghanistan, der dræbte 23 og sårede 20 den 27. februar 2007, og han hævdede at USAs vicepræsident Dick Cheney var bombningens mål.(Cheney slap dog uskadt.)

Kildehenvisninger 
 1. afsnit ifølge TV2s tekst-tv 27/9-2007
 ''2. afsnit ifølge Wikipedia på Engelsk: :en:2007 Bagram Air Base bombing|2007 Bagram Air Base bombing

Taleban
Personer fra Afghanistan
Fiesta online

Fiesta Online er et gratis MMORPG, produceret af Ons On Soft, og udgivet 7. november 2007. Spillet er i stil med andre klassiske MMORPGer, så som World of Warcraft og MapleStory.

Spilforløb 
I starten gælder det om at slå monstre kaldet "Slimes" ihjel. Man stiger derefter et niveau ved hjælp af EXP, som man får ved hjælp af udføre "quests", samt ved at dræbe monstre. Man kan dog først begynde på "quester"", når man er kommet til et vist niveau.

Når man når niveau 6 kan man få udstyr, der beskytter mod monstre og efter at være nået niveau 8, kan man få et nyt våben uanset job. Man mister EXP fra og med niveau 10, hvis man dør.

Jobs 
Man skal vælge nogle jobs fra starten af, og det kræver ikke noget på forhånd at få et job.
 Warrior (Kriger)
Disse kæmpere er frygtløse, og har en god blanding af styrke, liv og defence man opnår mest damage hvis man bruger en økse men hvis man bruger en økse har man ikke så god defence som hvis man bruger 1 håndet sværd og skjold

 Mage (Magiker)
Magikere er bedst til Magical damage og defence men ikke så gode til normal damage og defence

 Archer (Bueskytte)
Disse kæmpere er ikke særlig stærke, men er rigtig gode til at håndtere en bue. så kan de også en del poison angreb

 Cleric
Deres primære formål er at heale de andre. de kan dog også være stærke men de er bedst til at heale

Referencer 

Computerspil fra 2007
MMORPG
Windows-spil
Dansk Husflidsselskab

Dansk Husflidsselskab (eller blot Dansk Husflid) var en dansk forening for fremme af husflid, stiftet 18. februar 1873 af N.C. Rom og J.A.F. Clauson-Kaas. Selskabet omfattede en lang række lokale husflidsforeninger og udgav medlemsbladet Husflid. Selskabet havde sekretariat i Odense.

I 2004 overgik husflidsforeningernes folkeoplysende arbejde (aftenskoler) til det nyoprettede folkeoplysningsnetværk NETOP, som også omfattede lokalforeninger fra det samtidigt opløste Frit Oplysningsforbund. Dette til trods var Dansk Husflidsselskab frem til 2010 fortsat medlem af Dansk Folkeoplysnings Samråd.

Dronning Margrethe II var protektor for Dansk Husflidsselskab.

I 2014 gik selskabet konkurs.

Kilder

Eksterne links 
 www.husflid.dk (forhenværende hjemmeside)

Husflid
Etableret i 1873
Ophørt i 2014
Husflidsselskab
Oplysningsforbund
Prinsesse Anne af Storbritannien

Prinsesse Anne af Storbritannien (født 15. august 1950) er en britisk prinsesse, der er datter af Dronning Elizabeth 2. af Storbritannien og Prins Philip. Hun blev The Princess Royal i 1987. Hun er nummer 14 i tronfølgen.

Hun er det første medlem af det britiske kongehus, der har deltaget i de olympiske lege (sommer-OL 1976 i military). Både hendes første mand og deres datter har også vundet medaljer ved OL.

Ægteskaber og børn

Første ægteskab 
I 1973 giftede prinsesse Anne sig med løjtnant Mark Phillips. Han blev dronning Elizabeths første svigerbarn. De boede fra 1977 på godset Gatcombe Park nordøst for Bristol i kommunen Stroud District i Gloucestershire nær Wales. Det er stadig Prinsesse Annes hjem.

Mark Phillips ønskede ingen titel, og Anne blev Hendes Kongelige Højhed Prinsesse Anne (The Princess Anne), fru Mark Phillips. Parrets to børn har arveret til tronen, men de har ikke titler som dronningens andre børnebørn.

Fra 13. juni 1987 blev Anne ikke længere tiltalt fru Mark Phillips, men kun The Princess Royal. Parret blev separeret i 1989 og skilt i 1992.

Børn 
Prinsesse Anne og Mark Phillips har to børn:
 Peter Phillips, født 1977, dronningens ældste barnebarn, gift med Autumn Kelly i 2008. Peter Phillips var det første af dronningens børnebørn, der giftede sig.
 Savannah Phillips er født 2010 som datter af Peter og Autumn og er dronningens første oldebarn.
 Isla Elizabeth Phillips er født 2012 som datter af Peter og Autumn
 Zara Anne Elizabeth Phillips Tindall, født 1981, dronningens næstældste barnebarn, gift med rugby-spilleren Mike Tindall den 30. juli 2011. Zara Tindall var det tredje af dronningens børnebørn, der giftede sig.

Andet ægteskab 
I 1992 giftede prinsesse Anne sig med orlogskaptajn Timothy Laurence.

Titler 

 1950 – 1952: Hendes Kongelige Højhed Prinsesse Anne af Edinburgh.
 1952 – 1973: Hendes Kongelige Højhed Prinsesse Anne (The Princess Anne).
 1973 – 1987: Hendes Kongelige Højhed Prinsesse Anne (The Princess Anne), fru Mark Phillips.
 1987-nu: Hendes Kongelige Højhed The Princess Royal.

Anetavle

Eksterne henvisninger 

 The Princess Royal  på den royale families website

Prinsesser fra Storbritannien
Det Britiske Kongehus
Tour Down Under

Tour Down Under er et cykelløb som arrangeres over seks etaper i Adelaide i Australien. Løbet starter tredje tirsdag i januar hvert år, og tiltrækker sig ryttere fra Australien og resten af verden.

I 2005 blev Tour Down Under klassificeret til 2.HC, noget som gjorde det til det største og højest rangeret cykelløb udenfor Europa.

Fra 2008 er løbet med i UCI ProTour, senere erstattet af UCI World Tour.

Vindere

Se også 
Schwalbe Classic

Referencer

Eksterne henvisninger 

 Officielle hjemmeside
Mons

Mons [//] (nederlandsk: Bergen) er hovedstad og by i provinsen Hainaut i Belgien (Vallonien). Indbyggertallet er på .

NATOs militære hovedkvarter SHAPE ligger umiddelbart udenfor byen.

Kendte bysbørn 
 Gilles Binchois (ca. 1400-1460), komponist
 Jacques Du Brœucq (1505?-1584), arkitekt og billedhugger
 Orlando di Lasso (1532-1594), komponist
 Charles Plisnier (1896-1952), forfatter

Billedgalleri

Kildeangivelser

Ekstern henvisning 
 Mons by

Byer i Belgien
Vallonien
Sofiero slot

Sofiero er et slot i Helsingborg i det vestlige Skåne. Slottet ligger cirka 5 kilometer nord for byens centrum ved kysten med udsigt over Øresund og til Sjælland. Slottet er omgivet af en stor slotshave. I slotshaven findes cirka 10.000 rododendronbuske af 500 forskellige sorter.

Sofiero slot blev opført 1864-65 af den senere svenske konge Oscar 2. og hans hustru Sofia. I 1874-76 blev slottet udbygget i hollandsk renæssancestil. Oscar 2. blev svensk-norsk konge i 1872, og under hans regeringstid var Sofiero Slot samlingspunkt for Europas statsoverhoveder ved en række store konferencer. I 1905 skænkede kongen slottet til sit barnebarn prins Gustav Adolf. Den svenske konge Gustaf 6. Adolf testamenterede senere slottet til Helsingborg kommune.

Eksterne henvisninger 

 Sofiero slot  
 Sylve Åkesson: Om Sofiero  

Bygninger, konstruktioner og anlæg i Helsingborgs kommun
Slotte i Skåne
City of Heroes

City of Heroes er et MMORPG i stil med World of Warcraft. I spillet laver du din egen superhelt, som efter en kort intro, bliver sat løs i den gigantiske by Paragon City. Paragon City er en futuristisk storby, delt op i flere zoner, hver med sin historie og sine fjender.

Spillet er inspireret af tegneserier udgivet af Marvel og DC, og derfor er dine evner også inspireret af tegneserie.

City of Heroes er udviklet af Cryptic studios, og udgivet af NCsoft som også har udgivet spil som Guild Wars og Tabula Rasa,

Archetypes 

Ligesom i World of Warcraft, findes der forskellige ærketyper, eller klasser, som din helt kan indgå under. Afhængig af hvilken archetype du vælger, vil du kunne vælge forskellige kræfter, ligesom at din post på et eventuel hold vil ændres.

Tanker 

Tankeren er den mest hårdføre archetype, og er som regel den som står i front og afleder fjender fra dens holdmedlemmer. Selv om Tankeren har et højt antal livspoint, giver den desvære meget lidt skade, samtidig med at Tankeren har få til ingen Langdistance angreb. Men ser man bort fra dette kan Tankeren være en meget værdifuld post på et hold.

Scrapper 

Scrapperen står i stærk kontrast til Tankeren, den har meget mindre liv, men kan så også uddele meget mere skade end Tankeren. Kan dog ikke uddele noget langdistance skade af betydning.

Controller 

Controlleren er den mest sårbare spiller et hold kan have. Men hvis den kan holdes i live, er Controlleren uvurderlig. evnen til alt fra at immobilisere fjender, til at lulle dem i søvn eller hensætte dem i en anden dimension, gør at Controlleren nemt kan ændre på oddsne i en kamp.

Defender 

Som titlen antyder, besidder Defenderen den defensive post på et hold. De er meget eftertragtede på mange hold for deres evne til at heale teammedlemmer.

Blaster 

Blasteren er ikke ment til at komme i nævekamp med fjender, og vil sikkert hurtigt dø hvis den kommer i det. Men når Blasteren er på afstand, er den i stand til at uddele enormt store mængder af skade.

Peacebringers og Warshades 

Når du bringer en helt, helt op til level 50, åbnes muligheden for at lave en Peacebringer eller en Warshade. Disse archetypes, dannes ved at fusionere et menneske med en såkaldt Kheldian, en race fra det ydre rum.

Computerspil fra 2004
MMORPG
Windows-spil
Free-to-play
Sankt Nikolai Kirke (Sölvesborg)

Sankt Nikolai Kirke er en middelalderlig kirke i Sölvesborg (dansk: Sølvesborg) i Blekinge. Kirken er den eneste bygning fra middelalderen, som er bevaret efter storbranden i 1801. Kirken ligger midt i Sölvesborgs centrum.

Kirkens ældste del er koret fra cirka 1300. Tårnet er fra slutningen af 1300-tallet. Kirkens våbenhus er fra 1400-tallet. Kirken er bygget i gotisk stil. Inde i kirken findes mange kalkmalerier fra 1400-tallet.

Kirken er opkaldt efter søfarerens skytshelgen Sankt Nikolaus og har op gennem historien været brugt som sømærke af fiskerne i Hanøbugten. Nord for kirken er der i 1486 oprettet et karmeliterkloster. Det blev nedlagt efter reformationen i Danmark i 1536.

Ved kirken står to kendte runesten fra 500-700-tallet. Stentoftenstenen står inde i kirkens våbenhus. Denne runesten har den længste tekst, man kender på urnordisk. Den anden runesten står ved siden af våbenhuset.

Eksterne henvisninger 

Tidligere danske kirker
Kirker i Blekinge län
Sølvesborg
Aizoaceae

Aizoaceae er en familie med 123 slægter og ca. 2020 arter. Det er urteagtige eller (sjældent) let træagtige planter, som er udbredt på den sydlige halvkugle med centrum i Sydafrika. Stænglerne er enten helt oprette eller krybende. Bladene sidder modsat eller spredt, de er hele og mere eller mindre sukkulente med hel eller tandet rand. Blomsterne sidder enkeltvis eller få sammen i bladhjørnerne. De er regelmæssige, men mangler ægte kronblade. Frugten er en flerrummet kapsel med få til mange frø. Her omtales kun de slægter, der er repræsenteret ved arter, som dyrkes i Danmark, eller som kan træffes på rejser i Middelhavsområdet.

 Aizoon
 Aptenia
 Carpobrotus
 Lampranthus
 Levende sten (Lithops)
 Middagsblomst (Mesembryanthemum)
 Stomatium

Plantefamilier
Nellike-ordenen
Stentoftenstenen

Stentoftenstenen (DR 357) er en runesten fundet på Sølvesborgs jord i Blekinge. Stenen står i våbenhuset ved Sølvesborg Kirke. Stentoftenstenen har den længste tekst, man kender på urnordisk (sproget før oldnordisk). Indskriften er dateret til omkring 500 – 700. Den er skrevet i ældre futhark og indeholder en forbandelsesformel.

Indskriften 

Tekstbånd A: niuhAborumz niuhagestumz hAþuwolAfz gAf j hAriwolAfz (m)A--u snuh-e hidez runono fe(l)(A)h ekA hederA.
Tekstbånd B: ginoronoz
Tekstbånd C: herAmAlAsAz ArAgeu we(l)Aduds| |sA þAt
Tekstbånd D: bAriutiþ

I translitteration bliver det til:

Tekstbånd A: <niuha>borumz <niuha>gestumz Haþuwulfz gaf j[ar], Hariwulfz ... ... haidiz runono, felh eka hedra
Tekstbånd B: ginnurunoz.
Tekstbånd C: Hermalausaz argiu, Weladauþs, sá þat
Tekstbånd D: briutið.

I bogen Danmarks Runeindskrifter ved Lis Jacobsen og Erik Moltke står der på side 404 følgende tolkning:

Stentoften-indskriften består af to dele: linje 1-4: hovedindskriften, der er særegen for Stentoften, og linje 5 – 6: runemester- og forbandelseformularen, der i omtrent samme form findes på Björketorp-stenen.

Hovedindskriften (linje 1 – 4)
"Til Niuha "boerne", til Niuha "gæsterne" (til alle Niuha-hirdens mænd) gav Hådulv godår. Hærulv snuh(w)e søn(?).

Formlen
Jeg runernes mester (?) skjuler her magtfulde runer. Ustandselig (behæftet) med argskab, (hjemfalden til) véldød (er) den, som bryder dette (nl. mindesmærket).

I 1989 kom svenskeren Lillemor Santesson med en banebrydende tolkning af indskriften. Hendes tolkning har fundet tilhængere. I bogen Danmarks Runesten - en fortælling ved Lisbeth Imer står følgende tolkning på side 107:

Ni bukke (og) ni hingste gav Hådulv godår Hærulv .... en række lysene runer skjulte jeg her, forvildende runer. Uophørligt plaget af argskab (umandighed), hjemsøgt af troldomsdød [bliver] den, som nedbryder dette [mindesmærke]

Note 

Runesten i Blekinge
Sølvesborg
Femme Fatale

Femme Fatale er en film af Brian De Palma fra 2002.

Eksterne Henvisninger 
 

Franske film fra 2002
Film instrueret af Brian De Palma
Neo-noir
Film fra Warner Bros.
Erotiske thrillere
Fransksprogede film
Engelsksprogede film
Sunset Boulevard (tidsskrift)

Sunset Boulevard var et dansk filmblad, der udkom i 1971-1978.

Det blev redigeret af Jakob Stegelmann og handlede specifikt om amerikanske film.

Filmtidsskrifter fra Danmark
Etableret i 1971
Ophørt i 1978
Panoptikon (butik)

Panoptikon var navnet på en 8mm-butik, der fra midten af 1970'erne til den 9. maj 1981 lå på Lille Triangel i København. Den solgte film på 8mm, både komplette film og forkortede versioner på typisk 10-20 minutter.

Eftersom man endnu ikke kunne få film på hjemmevideo, var Panoptikon som landets eneste 8mm-specialbutik noget af et kulturelt mekka for danske filmentusiaster.

Butikken var ejet af Jakob Stegelmann, som normalt selv stod bag disken. Butikken dannede også centrum for hans publikation af bladet Filmsamleren (1975-1984).

Fodnoter 

Filmbutikker i Danmark
Ophørt i 1981
Butikker i København
Solosang

Solosang er dét at synge noget solo/alene. I solosangen er der sat fokus på ren og tydelig sang, der fremkommer ved hjælp af blandt andet forskellige vejrtrækningsteknikker. Derudover er kraft bag stemmen en vigtig faktor. Solosang kan både bruges indenfor den klassiske og den rytmiske musik.

Se også
Kor
Sang

Musik
Røddinglundcentret

Røddinglundcentret er en selvejende institution beliggende i Trehøje Kommune mellem Herning, Holstebro og Ringkøbing og har Vildbjerg i øst som nærmeste by. Centret drives af Sct. Georgs Gildet i Herning.

Centret, som har plads til godt 100 spejdere, anvendes bl.a. til lejrskoler, sommerlejre, møder, stævner og weekendstræf. Centret er indrettet med hovedbygning og to toiletbygninger tilhørende raftelade og brændeskur samt to store lejrområder og en mindre skovsø. Nord for centret finder man Tihøje i Røddinglund plantage samt et større naturreservat.

Røddinglund er i efterårsferien ofte brugt af Det Danske Spejderkorps til deres ledelses kursus, PLan, hvor holdet, eller teamet, der arrangerer kurset, er et af korpsets ældste.

Ekstern henvisning 
 Røddinglundcentrets officielle hjemmeside

Bygninger, konstruktioner og anlæg i Herning Kommune
Klassisk japansk (sprog)

Klassisk japansk, eller sen-klassisk japansk er betegnelsen for det japanske sprog, som kendetegner perioden fra 794 til 1185, en periode, der også betegnes Heian-perioden. Forløberen for det klassiske japanske sprog er det gammel-klassiske japanske sprog.

Det klassiske japanske sprog opdeles således i det sen-klassiske japanske sprog (der normalt betegnes som klassisk japansk) og i gammel-klassisk japansk, der er den tidligste attesterede sprogudviklingsform for det japanske sprog. Det gammel-klassiske japanske sprog blev anvendt indtil 794, hvor Japans hovedstad blev flyttet fra Heijōkyō til Heiankyō (eller Heian-kyoto). Den nye hovedstads oprindelige navn Heian (= fred) blev tilføjet betegnelsen kyōto (= hovedstad), dvs. Fredens Hovedstad, som senere blev forkortet til byens nuværende betegnelse Kyōto).

Klassisk japansk blev skrevet med en tilpasset form af det kinesisk skriftsprog. Derudover blev yderligere to skriftsystemer indarbejdet i klassisk japansk, nemlig hiragana og katakana. De nye skriftsystemer gjorde det lettere at skrive, og de var medvirkende til at udvikle en guldalder i japansk litteratur med klassikere som f.eks. Fortællingen om Genji, Fortællingerne om Ise samt en lang række andre værker.

Eksterne links 
 Introduktion af Klassisk-Japansk Wikipedia.
 Københavns Universitet: Japanstudier 

Japansk skriftsystem
Southern Comfort

Southern Comfort er en sød whiskey-likør med smag af frugt og krydderier.

Southern Comfort er produceret siden 1874 i New Orleans, Louisiana i USA. Den produceres efter en hemmelig opskrift som en blanding af whiskey, ferskenlikør, appelsin, vanilje, sukker, og kaneludtræk. Alkoholprocenten i Southern Comfort er 35%.

Southern Comfort bruges ofte i følgende drinks:

Southern Comfort & Sprite.

Små Kolde

Likører
Whisky
Cand.techn.soc.

Cand.tech.soc (candidatus/candidata technices socialium) (Master of Science in Technological and Socio-Economic Planning) er en universitetsuddannelse, der kan gennemføres på den Teknologisk-samfundsvidenskabelig planlægningsuddannelse på Roskilde Universitet (RUC).
 Uddannelsesretningens navn: Teknologisk-samfundsvidenskabelig planlægningsuddannelse (Tek-Sam)
 Uddannelsestyper: Bachelor- og kandidatuddannelse
 Uddannelsernes varighed: Bachelor: 3 år. Kandidat: 2 år. Sammenlagt 5 år

Kandidatuddannelsen kan gennemføres som étfags-uddannelse, dvs. en kandidatuddannelse, der afsluttes med et større videnskabeligt arbejde, et speciale. Etfagskandidatuddannelsen giver titlen cand.tech.soc. 
Uddannelsen kan også gennemføres som en kombinationsuddannelse, hvor Tek-Sam kombineres med et andet fag. I dette tilfælde vil uddannelsens titel afhænge af den enkelte studerendes individuelle uddannelsesforløb.

Under Tek-Sam-uddannelsen lærer den studerende gennem kurser, seminarer og selvvalgte emner at forstå, hvordan miljøproblemer opstår, og hvordan man kan løse dem ved hjælp af planlægningsmæssige redskaber. Den studerende arbejder under sit studium med emner og metoder, der er hentet fra og relaterer sig til såvel natur- og samfundsvidenskab. Under studiet arbejder den studerende med emner, der relaterer sig til miljøet og problemer i forbindelse med miljøet. Og den studerende lærer at analysere, hvordan problemerne kan påvirkes gennem planlægning og lovgivning.

Teknologisk-samfundsvidenskabelig planlægning (Tek-Sam) handler om miljø, samfundsforhold og planlægning. Studiet er tværfagligt og kombinerer viden fra det naturvidenskabelige, teknologiske og samfundsvidenskabelige område. Den studerende arbejder bl.a. med emner som teknologi og produktion, naturbegrebet, risikobegrebet, demokrati, økologi og bæredygtighed, som handler om, hvordan man kan fremstille varer uden at det går ud over miljø og samfund.

Uddannelsen giver mulighed for særlige specialiseringer:
 Øko-Tek-specialisering, 
 DUCED-specialisering, 
 Arbejdslivsspecialisering,

Den officielle betegnelse er cand.tech.soc. og der forefindes mere om uddannelsen her: http://www.ruc.dk/teksam/

Kandidatgrader
Miljø og samfund
Videregående uddannelser i Danmark
Ole Ulvedal

Ole Ulvedal er en af de få kontrabassister, som har kunnet gøre karriere både som klassisk musiker og jazzmusiker. Teknisk overskud fra den klassiske skoling fletter sig sammen med erfaring fra mange år som professionel jazzbassist med musikere som Bent Eriksen, Jesper Thilo, Scott Hamilton, Al Grey m.fl.

Bassister fra Danmark
Bertil Ohlin

Bertil Gotthard Ohlin (født 23. april 1899, død 3. august 1979) var en svensk økonom, økonomisk historiker og senere politiker. Han fik i 1977 Nobelprisen i økonomi for sine banebrydende tanker indenfor international økonomi, specielt handelsteori.

Karriere som økonom 

Ohlin fik en doktorgrad fra Stockholms Universitet i 1924 for en afhandling om handelsteori. 1924-1929 var han professor i økonomi ved Københavns Universitet og blev på dette tidspunkt dansk statsborger. 1929 vendte han tilbage til Sverige, hvor han blev professor i nationaløkonomi ved Handelshögskolan i Stockholm. Han havde denne stilling i hele 36 år indtil 1965, og blev atter statsborger i Sverige. 

Ohlin byggede ovenpå den ældre svenske økonom Eli Heckschers teorier om international handel og skabte dermed en sammenhængende tankegang, som kunne forklare internationale handelsmønstre ud fra forskelle i de enkelte landes faktorudrustning, dvs. beholdning af produktionsfaktorer. Det centrale resultat i teorien, der blev verdenskendt med Ohlins værk Interregional and International Trade, blev siden kendt som Heckscher-Ohlin-teoremet. I 1977 fik Ohlin (sammen med James Meade) Nobelprisen i økonomi for sin pionerindsats indenfor handelsteorien.

Karriere som politiker 

Som politiker var Ohlin partileder i det svenske Folkpartiet fra 1944 til 1967. Han var også handelsminister fra 1944 til 1945.

Kilder

Eksterne henvisninger 
 

Økonomer fra Sverige
Nobelprismodtagere i økonomi
Ansatte ved Københavns Universitet
Nobelprismodtagere fra Sverige
Svenskere i 1900-tallet
Svensksprogede forfattere fra Sverige
Partiledere for det svenske Folkpartiet Liberalerna